Source: http://public.mkab.hu/dev/dontesek.nsf/0/74B8075E86732135C12583D1005BE79D?OpenDocument
Timestamp: 2019-07-17 21:16:55
Document Index: 6953782

Matched Legal Cases: ['Pf.631', 'Bíróság ', 'Pf.631', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Pf.631']

IV/00473/2019
. IV/00473/2019
Első irat érkezett: 03/21/2019
Az ügy tárgya: A Fővárosi Törvényszék 54.Pf.631.644/2018/8. számú részítélete elleni alkotmányjogi panasz (bontóper, kapcsolattartás)
Az indítványozó - az Abtv. 27. §-a alapján - a Budai Központi Kerületi Bíróság 1.P.XXII.30.357/2016/207. számú ítélete, valamint a Fővárosi Törvényszék 54.Pf.631.644/2018/8. számú részítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó (alapügy felperese) házasság felbontása, kiskorú gyermeke feletti szülői felügyeleti jog gyakorlásának megállapítása, valamint a kapcsolattartás szabályozása iránti keresetett nyújtott be volt felesége ellen (alperes). A bíróság ideiglenes intézkedéssel rendelkezett a gyermek tartózkodási helyéről és a folyamatos kapcsolattartásról, az indítványozó későbbi kérelme ellenére sem rendelkezett az időszakos kapcsolattartásról. Az indítványozó és a felperes jogi képviselője közötti megállapodás alapján az apa az időszakos kapcsolattartás jogát gyakorolni kezdte, azonban az alperes bejelentése alapján a bíróság kötelezte a gyermek visszavitelére, ennek érdekében rendőrségi eljárást is kezdeményezett, valamint ideiglenes intézkedéssel módosította a kapcsolattartást. Az elsőfokú bíróság végül az indítványban is sérelmezett ítéletével a házasságot felbontotta, a szülői felügyeleti jog gyakorlására az alperest jogosította fel és az indítványozó és gyermekek között felügyelt kapcsolattartást írt elő. A másodfokú bíróság az elsőfokú ítéletet - a szülői felügyelet és a kapcsolattartást érintő részében - helybenhagyta, az indítványozó fellebbezését alaptalannak találta.
Az indítványozó szerint az eljárás során sérült a tisztességes eljáráshoz való alapjoga, mert a bíróság hatáskör hiányában utasította a rendőrséget a kapcsolattartás végrehajtására, jogszabály-ellenes határidőket állapított meg, továbbá pártatlanul járt el, amikor az alperesi kérelmeivel összefüggésben azonnal, míg az indítványozó beadványait illetően több hónapos csúszással intézkedett, továbbá a gyermek mindenek felett álló érdekét sem vette figyelembe. Az eljárás során sérült a törvény előtti egyenlőség alkotmányos elve és a családi élet tiszteletben tartásához fűződő joga is..
a Budai Központi Kerületi Bíróság 1.P.XXII.30.357/2016/207. számú ítélete, valamint a Fővárosi Törvényszék 54.Pf.631.644/2018/8. számú részítélete
IV_473_0_2019_indítvány_anonim.pdf